
Munitsipaaleluruumi Aleksander Puškini 45a-53  Narvas

võõrandamisele mittekuuluvaks tunnistamine
1.  Asjaolud ja menetluse käik
Narva linna omandis olev kahetoaline korter aadressil Aleksander Puškini 45a-53, Narvas (üldpind 43,3 m2) on käesoleval ajal asustamata.

Arvestades nimetatud korteri üldandmeid, iseloomustust ja tehnilist seisukorda on otstarbekaks säilitada nimetatud eluruum üürikorterina edasiseks kasutamiseks munitsipaaleluruumi üürilepingu alusel. Seoses sellega on vajalik tunnistada kahetoaline korter aadressil Aleksander Puškini 45a-53, Narvas, võõrandamisele mittekuuluvaks.

Antud küsimus oli arutusel Narva Linnavalitsuse eluasemekomisjoni 21.01.2016 a. istungil, kus otsustati teha Narva Linnavalitsusele ettepanek tunnistada munitsipaaleluruum aadressil Aleksander Puškini 45a-53, Narvas, võõrandamisele mittekuuluvaks kehtestatud korras üürile andmise eesmärgil.
Narva Linnavalitsuse 27.01.2016 a. istungil võeti vastu korraldus nr. 43-k, kuhu sattus sisse tehniline viga, seetõttu tuleb nimetatud korraldus tühistada.
2. Õiguslikud alused
Narva Linnavolikogu määruse 23.12.2004.a. nr 61/47 „Narva linna omandis olevate eluruumide valdamise, kasutamise ja käsutamise kord“ punktidele 11 kohaselt asustamata eluruumid võib Narva Linnavalitsuse korraldusega tunnistada võõrandamisele mittekuuluvateks ning anda kehtestatud korras üürile. 
3. Otsus
3.1. Tunnistada võõrandamisele mittekuuluvaks kahetoaline korter aadressil Aleksander Puškini 45a-53, Narvas (üldpind 43,3 m²) kehtestatud korras üürile andmiseks.
3.2.  Tunnistada kehtetuks Narva Linnavalitsuse 27.01.2016 a. korraldus nr. 43-k. 

4. Rakendussätted 

4.1. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemist.

4.2. Korraldus jõustub seadusega sätestatud korras.

